Հուլիսի 10-ին կայանալիք Չեմպիոնների լիգայի որակավորման 1-ին փուլի «Ալաշկերտ» – «Սելթիկ» հանդիպումով հայկական ակումբները կսկսեն իրենց ելույթները ֆուտբոլի եվրոգավաթների 2018/19թթ. խաղարկությունում: Վերջին 3 մրցաշրջանների Հայաստանի անփոփոխ չեմպիոնը 4-րդ անգամ է մեկնարկելու եվրոգավաթներում: Նախորդ 3 խաղարկություններում ալաշկերտցիներին մշտապես հաջողվել է հաղթահարել առաջին փուլի արգելքը: